CELEX: 32008L0082
Language: lv
Date: 2008-07-30 00:00:00
Title: Komisijas Direktīva 2008/82/EK ( 2008. gada 30. jūlijs ), ar ko groza Direktīvu 2008/38/EK attiecībā uz barību, kas paredzēta nieru darbības uzlabošanai hroniskas nieru mazspējas gadījumā (Dokuments attiecas uz EEZ)

31.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 202/48
            
         
      KOMISIJAS DIREKTĪVA 2008/82/EK
   (2008. gada 30. jūlijs),
   ar ko groza Direktīvu 2008/38/EK attiecībā uz barību, kas paredzēta nieru darbības uzlabošanai hroniskas nieru mazspējas gadījumā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 13. septembra Direktīvu 93/74/EEK par lopbarību, kas paredzēta īpašiem barošanas mērķiem (1), un jo īpaši tās 6. panta c) apakšpunktu,
   tā kā:
   
               (1)
            
            
               Komisijas 2008. gada 5. marta Direktīvā 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem (2), kā īpašs barošanas mērķis iekļauta “nieru darbības uzlabošana hroniskas nieru mazspējas gadījumā”.
            
         
               (2)
            
            
               Komisija ar Regulu (EK) Nr. 163/2008 (3) atļāva jaunā veidā lietot preparātu lantāna karbonāta oktahidrātu kā zootehnisku barības piedevu kaķiem. Minētā atļauja balstījās uz Eiropas Pārtikas nekaitīguma iestādes 2007. gada 18. septembra atzinumu (4). Šajā atzinumā minētā iestāde norādīja, ka diētas papildināšana ar minēto preparātu samazina fosfora ekskrēciju ar urīnu un palielina tā ekskrēciju izkārnījumos, kas saistīts ar acīmredzamu fosfora sagremojamības samazināšanos. Atzinumā secināts, ka preparāts var samazināt fosfora absorbciju pieaugušiem kaķiem.
            
         
               (3)
            
            
               Direktīvas 2008/38/EK pozīcijā “Nieru darbības uzlabošana hroniskas nieru mazspējas gadījumā” jau iekļauta barība ar zemu fosfora saturu. Tādu pašu pozitīvu iznākumu var panākt, ja samazina barībā esošā fosfora absorbciju. Tāpēc lantāna karbonāta oktahidrāts jāiekļauj Direktīvas 2008/38/EK I pielikuma B daļas paredzēto lietojumu saraksta pozīcijā “Nieru darbības uzlabošana hroniskas nieru mazspējas gadījumā”.
            
         
               (4)
            
            
               Tādēļ attiecīgi jāgroza Direktīva 2008/38/EK.
            
         
               (5)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 2008/38/EK I pielikumu groza saskaņā ar šīs direktīvas pielikumu.
   2. pants
   Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2009. gada 20. februārim izpildītu šīs direktīvas prasības. Dalībvalstis tūlīt dara zināmu Komisijai šo noteikumu tekstu.
   Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2008. gada 30. jūlijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 237, 22.9.1993., 23. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  OV L 62, 6.3.2008., 9. lpp.
   
      (3)  OV L 50, 23.2.2008., 3. lpp.
   
      (4)  EFSA Vēstnesis (2007) 542, 1.–15. lpp.
   
      PIELIKUMS
      Direktīvas 2008/38/EK I pielikuma B daļā pozīciju, kas attiecas uz īpašo barošanas mērķi “Nieru darbības uzlabošana hroniskas nieru mazspējas gadījumā”, aizstāj ar šādu:
      
         
                     Īpašs barošanas mērķis
                  
                  
                     Būtisko uzturīpašību raksturojums
                  
                  
                     Dzīvnieku suga vai kategorija
                  
                  
                     Marķējuma norādes
                  
                  
                     Ieteicamais lietošanas ilgums
                  
                  
                     Citi noteikumi
                  
               
                     “Nieru darbības uzlabošana hroniskas nieru mazspējas gadījumā (1)
                     
                  
                  
                     Zems fosfora saturs un ierobežots olbaltumvielu saturs, bet augsta kvalitāte
                  
                  
                     Suņi un kaķi
                  
                  
                     
                                 —
                              
                              
                                 Olbaltumvielu avots(-i)
                              
                           
                                 —
                              
                              
                                 Kalcijs
                              
                           
                                 —
                              
                              
                                 Fosfors
                              
                           
                                 —
                              
                              
                                 Kālijs
                              
                           
                                 —
                              
                              
                                 Nātrijs
                              
                           
                                 —
                              
                              
                                 Galveno taukskābju saturs (ja tādas ir pievienotas)
                              
                           
                  
                     Sākumā līdz 6 mēnešiem (2)
                     
                  
                  
                     Uz iepakojuma, trauka vai marķējumā norādīt: “Pirms lietošanas vai lietošanas ilguma pagarināšanas ieteicams konsultēties ar veterinārārstu.”
                     Lietošanas instrukcijā norādīt: “Visu laiku vajadzētu būt pieejamam ūdenim.”
                  
               
                     vai
                  
                  
                      
                  
                  
                      
                  
                  
                      
                  
                  
                      
                  
               
                     Samazināta fosfora absorbcija, iekļaujot lantāna karbonāta oktahidrātu
                  
                  
                     Pieauguši kaķi
                  
                  
                     
                                 —
                              
                              
                                 Olbaltumvielu avots(-i)
                              
                           
                                 —
                              
                              
                                 Kalcijs
                              
                           
                                 —
                              
                              
                                 Fosfors
                              
                           
                                 —
                              
                              
                                 Kālijs
                              
                           
                                 —
                              
                              
                                 Nātrijs
                              
                           
                                 —
                              
                              
                                 Lantāna karbonāta oktahidrāts
                              
                           
                                 —
                              
                              
                                 Galveno taukskābju saturs (ja tādas ir pievienotas)
                              
                           
                  
                     Sākumā līdz 6 mēnešiem (2)
                     
                  
                  
                     Uz iepakojuma, trauka vai marķējumā norādīt: “Pirms lietošanas vai lietošanas ilguma pagarināšanas ieteicams konsultēties ar veterinārārstu.”
                     Lietošanas instrukcijā norādīt: “Visu laiku vajadzētu būt pieejamam ūdenim.”
                  
               
      
         (1)  Ja vajadzīgs, izgatavotājs var arī ieteikt lietošanu īslaicīgas nieru mazspējas gadījumā.
      
         (2)  Ja barību ieteic īslaicīgas nieru mazspējas gadījumā, ieteicamais lietošanas ilgums ir no divām līdz četrām nedēļām.”